Produse și servicii furnizate în 2013

Selecții — Cerere de propuneri pentru programul anual de activitate pe 2012, care include patru domenii prioritare cu o valoare totală de 250 de milioane de euro. S-au evaluat 164 de propuneri eligibile prin care se solicitau 523,9 milioane de euro și s-au recomandat, în vederea finanțării, 83 de propuneri prin care se solicitau 247,2 milioane de euro. — Cerere de propuneri pentru programul multianual de activitate 2012, care include șase domenii prioritare cu o valoare totală de 1 347 milioane de euro. S-au evaluat 189 de propuneri eligibile prin care se solicitau 5 727,77 milioane de euro și s-au recomandat, în vederea finanțării, 89 de propuneri prin care se solicitau 1 348,38 milioane de euro. Programul anual de activitate și programul multianual de activitate au fost evaluate de 61 de evaluatori externi. — Pregătirea cererii de propuneri multianuale și anuale pentru 2013, în valoare de 280 de milioane de euro, respectiv, în valoare de 70 de milioane de euro, și publicarea acestora în 2013. Gestionarea proiectelor — Pregătirea a 157 de noi decizii de finanțare (într-un caz, a existat o anulare înainte de a se adopta o decizie) și a 14 modificări în vederea completării bugetului (cererile de propuneri pentru 2012) – 398 de proiecte în derulare la sfârșitul lui 2013. — Prelucrarea a 36 de cereri noi de introducere a unor modificări formulate de beneficiari. — Analizarea și aprobarea a 116 rapoarte de monitorizare a progresului (principalul instrument de monitorizare a progreselor înregistrate în implementarea proiectelor) și a 73 de planuri de acțiune strategică. — Organizarea a 246 de reuniuni în cadrul proiectelor, cu excepția reuniunilor de pregătire a deciziilor, desfășurate fie la fața locului, fie la sediul agenției. — Utilizarea integrală a creditelor de plată disponibile, cu o durată medie de numai 11 zile pentru efectuarea plății. Măsuri de simplificare — Ameliorarea procedurilor interne și a comunicării cu beneficiarii, de exemplu în ceea ce privește examinarea și îmbunătățirea controalelor vizând achizițiile publice; organizarea unui atelier pe tema gestionării proiectelor, care a avut ca public-țintă beneficiarii și s-a axat pe aspecte juridice, operaționale și financiare, și în cadrul căruia Curtea de Conturi Europeană a susținut o prezentare despre experiența acumulată în auditarea proiectelor TEN-T. — Utilizarea unui instrument de recrutare online. — Reexaminarea circuitelor administrative, care a determinat introducerea unor circuite fără utilizarea de hârtie și a unor circuite simplificate. — Dezvoltarea unui instrument electronic pentru introducerea rapoartelor de monitorizare a progresului. — Îmbunătățirea ușurinței de utilizare a secțiunii de gestionare a proiectelor a portalului TENtec. — Înlocuirea Grupului de lucru pentru bune practici cu un grup consultativ, preconizat a funcționa ca parte interesată importantă care reprezintă agenția în procesul de dezvoltare a gestiunii financiare și a gestionării proiectelor pentru programele actuale și viitoare. Componența acestui grup a fost stabilită printr-un proces de selecție conceput astfel încât să se asigure un echilibru adecvat între părțile interesate. Prima reuniune a acestuia va avea loc la 4 martie 2014, pentru a se discuta proceduri de aplicare, inclusiv documentația relevantă, pentru cererile de propuneri și pentru modelul de decizie. — Testarea evaluării la distanță pentru majoritatea elementelor din cererea de propuneri pentru programul anual de activitate pe 2012. — Actualizarea și utilizarea permanentă a modelelor și a orientărilor. — Actualizarea bazelor de date privind interpretările date dispozițiilor din deciziile Comisiei și cazurilor de achiziții publice. — Ameliorarea și raționalizarea procedurilor interne cu ajutorul grupurilor de lucru privind formularele referitoare la cheltuielile administrative și operaționale. — Raționalizarea, împreună cu DG MOVE, a procedurilor administrative pentru adoptarea noilor decizii. — Raționalizarea sistemelor de raportare prin modificarea frecvenței unora dintre rapoarte, prin efectuarea unor verificări exhaustive a calității datelor și prin optimizarea utilizării datelor existente în portalul TENtec. Aceste măsuri au facilitat monitorizarea mai îndeaproape a proiectelor și anticiparea problemelor legate de implementare, care, la rândul lor, au condus la reducerea timpilor de răspuns și la optimizarea execuției bugetare. Comunicare — Site-ul web al agenției și secțiunea extinsă a acestuia cu privire la succesele înregistrate de diferite proiecte, alături de site-ul web al serviciului de asistență pentru autostrăzile maritime (Motorways of the Sea Helpdesk) au fost accesate de peste 2 20 000 de vizitatori. Twitter feed (@tentea_eu) a fost urmărit de peste 700 de persoane. — Organizarea celei de a treia campanii cu privire la realizările suplimentare ale proiectelor TEN-T („TENtastic”) campanie care include actualizări ale site-ului web, mesaje Twitter, broșuri și postere. — Publicarea a 15 buletine informative în format electronic/actualizări destinate beneficiarilor; pregătirea și distribuirea a 140 de comunicate de presă în peste 20 de limbi cu privire la cererile de propuneri din 2012, la realizările și la noile proiecte selectate; distribuirea a 53 de comunicate de presă cu privire la cererile de propuneri din 2011. Alte publicații au inclus: două documente privind „viziunea” agenției din perspectiva mandatului său extins, o broșură pe tema ingineriei financiare, raportul de implementare a TEN-T și două broșuri, fiecare având peste 100 de pagini, pentru FAC (Financial Assistance Committee – Comitetul pentru asistență financiară), cu privire la proiectele selectate în contextul cererilor de propuneri din cadrul programelor de lucru anual și multianual. — Organizarea a diferite evenimente, precum: Ziua TEN-T și o expoziție cu acest subiect, organizate împreună cu DG MOVE la Talinn; Ziua de informare privind cererea de propuneri pentru 2013; un atelier privind gestionarea proiectelor legate de TEN-T și un atelier privind parteneriatele public-privat/ingineria financiară; participarea, alături de DG MOVE, la Forumul internațional pentru transporturi de la Leipzig și la Ziua porților deschise. — Planificarea și pregătirea identității vizuale a Agenției Executive pentru Inovare și Rețele (succesoarea Agenției Executive pentru Rețeaua Transeuropeană de Transport), pentru toate materialele de diseminare a informațiilor, pentru site-ul web, site-ul intranet, precum și pentru toate modelele și materialele de semnalizare. Cooperare cu direcția generală sub tutela căreia se află agenția — Pregătiri comune în vederea următoarei perspective financiare, incluzând: asistență la finalizarea mecanismului Conectarea Europei și a noilor orientări privind TEN-T; propuneri de scenarii pentru alocările de fonduri și pentru modalitățile de implementare; participarea în comisiile de evaluare pentru selectarea consultanților pentru studii privind coridoarele rețelei TEN-T centrale. — Pregătirea în comun a cererii finale de propuneri din cadrul Programului TEN-T pentru perioada 2007-2013 și prezentări comune cu ocazia unei zile de informare. — Contribuții comune la conferința privind programul anual – zilele TEN-T. Agenția a fost responsabilă de expoziție. — Pregătirea în comun a procedurii interinstituționale pentru extinderea mandatului agenției și pentru noua structură organizațională. — Participarea la evaluarea ex post, întreprinsă de Comisie, a unor instrumente financiare. — Organizarea unui atelier pe tema ingineriei financiare, cu prezentări comune. — Dezvoltarea expertizei în materie de analiză a informațiilor statistice și geografice pentru raportare și cartografiere în legătură cu Programul TEN-T, de exemplu „Raportul privind implementarea programului TEN-T”, prezentat la Talinn, 43 de rapoarte privind state membre și proiecte prioritare. — Organizarea unei reuniuni comune de management o dată pe lună, cu participarea directorilor, a șefilor de unitate, a șefului departamentului de comunicare și a ofițerilor de legătură ai agenției/direcției generale. — Participarea directorului la reuniunile de management ale direcției generale sub tutela căreia se află agenția. Participarea, la reuniunile de management ale agenției, a unui șef de unitate din direcția generală responsabilă. — Pregătirea reuniunilor Comitetului director. Audituri — Primul an de implementare a unei strategii multianuale de audit adoptate în 2012. — Realizarea a 17 audituri, care au acoperit 28 % din plățile intermediare/finale (valoare monetară) din 2012.